Document ID: 31998R1890

ΚΑΝΟΝΙΣΜΟΣ (ΕΚ) αριθ. 1890/98 ΤΗΣ ΕΠΙΤΡΟΠΗΣ της 3ης Σεπτεμβρίου 1998 για την τροποποίηση του κανονισμού (ΕΚ) αριθ. 1780/97 για τον καθορισμό των λεπτομερειών εφαρμογής του κανονισμού (ΕΚ) αριθ. 723/97 του Συμβουλίου για την υλοποίηση των προγραμμάτων δράσης των κρατών μελών στον τομέα των ελέγχων των δαπανών του ΕΓΤΠΕ, τμήμα Εγγυήσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 723/97 του Συμβουλίου, της 22ας Απριλίου 1997, για την υλοποίηση των προγραμμάτων δράσης των κρατών μελών στον τομέα των ελέγχων των δαπανών του ΕΓΤΠΕ, τμήμα εγγυήσεων (1), και ιδίως το άρθρο 6,
Εκτιμώντας:
ότι ο κανονισμός (ΕΚ) αριθ. 1780/97 της Επιτροπής (2), που καθορίζει τις λεπτομέρειες εφαρμογής του κανονισμού (ΕΚ) αριθ. 723/97, θεσπίζει μεταξύ άλλων στα άρθρα 2 και 3 τον τρόπο και τις προθεσμίες πληρωμής της κοινοτικής χρηματικής συμμετοχής στα κράτη μέλη 7 ότι ο τρόπος που προβλέπεται για εφάπαξ ετήσια πληρωμή που περιλαμβάνει το υπόλοιπο του προηγουμένου έτους και την προκαταβολή του επομένου έτους διαπιστώθηκε ότι είναι δύσκολο να εφαρμοσθεί στην πράξη και επιπλέον δεν λαμβάνει υπόψη τις πιστώσεις που ενεκρίθησαν για το επόμενο έτος από την αρμόδια αρχή του προϋπολογισμού 7
ότι για να βελτιωθεί η διαχείριση των μέτρων, οι προκατοβολές που θα πληρωθούν στα κράτη μέλη σύμφωνα με το άρθρο 7 του κανονισμού (ΕΚ) αριθ. 269/96 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1391/97 (4), δεν μπορούν να αφαιρεθούν από τα ποσά που δεν χρησιμοποιήθηκαν κατά τον προηγούμενο χρόνο αλλά αυτά που δεν χρησιμοποιήθηκαν τον προπερασμένο χρόνο και επιπλέον ο καθορισμός του μεγίστου ποσού της χρηματικής συμμετοχής της Κοινότητας δεν μπορεί να γίνει πριν εγκριθούν οι πιστώσεις από την αρχή του προϋπολογισμού 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ΕΓΤΠΕ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1780/97 τροποποιείται ως εξής:
1. Στο άρθρο 2 οι παράγραφοι 1, 2 και 3 αντικαθίστανται από το ακόλουθο κείμενο:
«1. Τα κράτη μέλη υποβάλλουν τα προγράμματα δράσης τους για το πρώτο και δεύτερο έτος εφαρμογής του κανονισμού (ΕΚ) αριθ. 723/97 πριν από το τέλος του δεύτερου μήνα που έπεται της ημερομηνίας θέσης σε ισχύ του παρόντος κανονισμού. Μόνον οι δαπάνες που πραγματοποιήθηκαν μετά την 1η Ιανουαρίου 1997 είναι επιλέξιμες για συγχρηματοδότηση από την Κοινότητα. Για τα επόμενα έτη τα προγράμματα δράσης υποβάλλονται σύμφωνα με τη διαδικασία που προβλέπεται στο άρθρο 2 παράγραφοι 1 και 2 του προαναφερθέντος κανονισμού.
Οι εκτιμήσεις καταρτίζονται σύμφωνα με τον πίνακα του παραρτήματος.
2. Κατά τη διάρκεια του μηνός που έπεται της εγκρίσεως του γενικού προϋπολογισμού των Ευρωπαϊκών Κοινοτήτων για το σχετικό οικονομικό έτος, η Επιτροπή καθορίζει, με βάση τις παρασχεθείσες πληροφορίες από τα κράτη μέλη, το μέγιστο ποσό της χρηματοδοτικής συμμετοχής της Κοινότητας, εκφραζόμενο στο νόμισμα κάθε κράτους μέλους.
Η Επιτροπή ενημερώνει τα ενδιαφερόμενα κράτη μέλη σχετικά με κάθε δαπάνη που δεν γίνεται αποδεκτή για κοινοτική χρηματοδότηση καθώς και για τους λόγους της απορρίψεως.
3. Το αργότερο έως τις 31 Μαΐου κάθε έτους, κράτος μέλος υποβάλλει στην Επιτροπή μία δήλωση των δαπανών που πληρώθηκαν κατά τη διάρκεια του προηγούμενου ημερολογιακού έτους. Το μέγιστο ποσό της χρηματοδοτικής συμμετοχής της Κοινότητας, που καθορίζεται όπως προβλέπεται στο άρθρο 4 παράγραφος 2 του προαναφερθέντος κανονισμού, εφαρμόζεται σε αυτή τη δαπάνη και περιορίζεται στα ποσά που υποβλήθηκαν στα προγράμματα δράσης και που δεν θεωρήθηκαν μη επιλέξιμα από την Επιτροπή. Ωστόσο, για το 1997 ως προθεσμία για την εκτέλεση των πληρωμών καθορίζεται η 31η Αυγούστου 1998, και η δήλωση των δαπανών που πληρώθηκαν πρέπει να περιέλθει στην Επιτροπή έως τις 31 Οκτωβρίου 1998.
Η δήλωση αυτή συντάσσεται σύμφωνα με τον πίνακα του παραρτήματος.»
2. Το άρθρο 3 αντικαθίσταται από το ακόλουθο κείμενο:
«Άρθρο 3
Το μέγιστο ποσό, που καθορίζεται όπως προβλέπεται στο άρθρο 4 παράγραφος 2 του κανονισμού (ΕΚ) αριθ. 723/97, από το οποίο αφαιρείται οποιοδήποτε ποσό δεν έχει χρησιμοποιηθεί και έχει πληρωθεί κατά τον προπερασμένο χρόνο, θεωρείται ως δαπάνη που προβλέπεται στο άρθρο 7 του κανονισμού (ΕΚ) αριθ. 296/96 για το μήνα κατά τον οποίο καθορίστηκε από την Επιτροπή.»
3. Προστίθεται το ακόλουθο άρθρο 3α:
«Άρθρο 3α
Για τα δύο τελευταία χρόνια εφαρμογής του παρόντος κανονισμού το μη χρησιμοποιηθέν ποσό καταβάλλεται στο ΕΓΤΠΕ στην κατάλληλη θέση του προϋπολογισμού, στα πλαίσια των δαπανών του μηνός Ιουνίου του οικονομικού έτους που έπεται του έτους της εφαρμογής.»
4. Η λέξη «πραγματοποιηθούν» της τελευταίας παραγράφου στοιχείο 5 του παραρτήματος του κανονισμού αντικαθίσταται από τη λέξη «πληρωθούν».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Σεπτεμβρίου 1998.

Labels: 4
15
18
6